93/53/ETY: Komission päätös, tehty 21 päivänä joulukuuta 1992, alkuperänimityksiä, maantieteellisiä merkintöjä ja erityisluonteesta annettuja todistuksia koskevan tiedekomitean perustamisesta



Virallinen lehti nro L 013 , 21/01/1993 s. 0016 - 0017

Suomenk. erityispainos Alue 3 Nide 48 s. 0018

Ruotsink. erityispainos Alue 3 Nide 48 s. 0018



KOMISSION PÄÄTÖS, tehty 21 päivänä joulukuuta 1992, alkuperänimityksiä, maantieteellisiä merkintöjä ja erityisluonteesta annettuja todistuksia koskevan tiedekomitean perustamisesta (93/53/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, sekä katsoo, että alkuperänimitysten ja maantieteellisten merkintöjen suojaan yhteisössä voi rekisteröinnin osalta sisältyä ongelmien tutkimista toisaalta nimen yleisluonteen ja maataloustuotteiden ja elintarvikkeiden alkuperänimitysten ja maantieteellisten merkintöjen määrittelemisen osalta ja toisaalta kaupallisten toimien rehellisyyttä koskevien perusteiden soveltamisen ja kuluttajia koskevan sekaannuksen vaaran osalta neuvoston asetuksen (ETY) N:o 2081/92(1) 13 ja 14 artiklassa tarkoitetussa merkityksessä, kun kyseessä on ristiriita alkuperänimityksen tai maantieteellisen merkinnän ja merkkien, homonyymien tai laillisesti kaupan pidettävien, olemassa olevien tuotteiden välillä, erityisluonteesta annettujen todistusten suojaan yhteisössä voi rekisteröinnin osalta sisältyä maataloustuotteiden ja elintarvikkeiden perinteisen luonteen arviointia koskevien ongelmien tutkimista, näiden ongelmien ratkaisujen etsiminen vaatii oikeustieteen ja maatalouden asiantuntijoiden osallistumista, erityisesti henkiseen omaisuuteen liittyvien oikeuksien osalta, ja sen vuoksi on suotavaa perustaa komission yhteyteen tiedekomitea, ON PÄÄTTÄNYT SEURAAVAA: 1 artikla Perustetaan komissiota avustava tiedekomitea, jäljempänä 'komitea`. 2 artikla Komitean tehtävänä on komission pyynnöstä tutkia kaikkia neuvoston asetusten (ETY) N:o 2081/92 ja (ETY) N:o 2082/92(2) soveltamiseen liittyviä teknisiä ongelmia, jotka koskevat maataloustuotteiden ja elintarvikkeiden nimien rekisteröintiä ja jäsenvaltioiden välisiä kiistoja, erityisesti: 1) maantieteellisen merkinnän ja alkuperänimityksen ja niiden poikkeusten määritelmän tekijöitä, erityisesti kuuluisuutta ja maineikkuutta; 2) yleisyyttä; 3) perinteisyyden arviointia; 4) kaupallisten toimien rehellisyyden arviointia koskevia perusteita ja kuluttajalle aiheutuvaa sekaannuksen vaaraa, kun kyseessä on ristiriita alkuperänimityksen tai maantieteellisen merkinnän ja merkkien, homonyymien tai laillisesti kaupan pidettävien, olemassa olevien tuotteiden välillä. 3 artikla 1 Komissio nimeää komitean jäsenet asiantuntijoiden joukosta, jotka ovat päteviä 2 artiklassa tarkoitetuilla aloilla. 2 Komiteassa on seitsemän varsinaista jäsentä ja seitsemän varajäsentä, joilla on oikeus osallistua kokouksiin. 4 artikla 1 Komitean puheenjohtaja ja varapuheenjohtaja valitaan jäsenten keskuudesta. Valinta tapahtuu yksinkertaisella enemmistöllä. 2 Komissio huolehtii komitean sihteeristön tehtävistä. 5 artikla Komitea on päätösvaltainen vain kaikkien jäsenten ollessa läsnä. Komitea antaa puoltavan lausuntonsa, jos puoltoäänien määrä on suurempi kuin vastaäänien määrä. Äänten mennessä tasan tyhjää ääntä pidetään puoltoäänenä. 6 artikla 1 Komitean jäsenten toimikausi on viisi vuotta. Heidät voidaan nimetä uudeksi toimikaudeksi. Puheenjohtajan ja varapuheenjohtajan toimikausi on kaksi vuotta. Heitä ei voida valita heti uudelleen heidän toimittuaan tehtävässään kaksi peräkkäistä kahden vuoden jaksoa. Suoritetut tehtävät eivät oikeuta palkkioon. 2 Tapauksen mukaan viiden tai kahden vuoden toimikauden päätyttyä jäsenet, puheenjohtaja ja varapuheenjohtaja pysyvät toimissaan, kunnes heidän seuraajansa nimetään tai heidän toimikautensa uusitaan. 3 Jos jäsen, puheenjohtaja tai varapuheenjohtaja ei voi hoitaa tointaan tai jos hän eroaa omasta pyynnöstään, hänen tilalleen valitaan toinen jäljellä olevaksi toimikaudeksi, tapauksen mukaan 3 ja 4 artiklassa säädettyä menettelyä noudattaen. 7 artikla 1 Komitean kutsuu koolle komission jäsen. 2 Komission jäsen sekä komission virkamiehet ja muut henkilöstöön kuuluvat, joita asia koskee, osallistuvat komitean kokouksiin. 3 Komission edustaja voi myös kutsua käsiteltävissä asioissa erityistä pätevyyttä omaavia henkilöitä osallistumaan kokouksiin. 8 artikla 1 Komitea käsittelee asiat, joista komissio on pyytänyt lausuntoa. Komissio voi asettaa määräajan, jonka kuluessa lausunto on annettava. 2 Jos komitea hyväksyy pyydetyn lausunnon yksimielisesti, se laatii yhteiset johtopäätökset. Jos yksimielisyyteen ei päästä, käsittelyn aikana esitetyt eri mielipiteet kirjataan komitean sihteeristön pitämään pöytäkirjaan. 9 artikla Komitean jäsenet eivät saa ilmaista tietoja, jotka ovat tulleet heidän tietoonsa komitean työssä, jos komission jäsen ilmoittaa heille, että pyydetty lausunto on luonteeltaan luottamuksellinen. Tehty Brysselissä 21 päivänä joulukuuta 1992. Komission puolesta Ray MAC SHARRY Komission jäsen (1) EYVL N:o L 208, 24.7.1992, s. 1 (2) EYVL N:o L 208, 24.7.1992, s. 9